text: Fodboldklubberne skuffer på stribe
  20 august 2017 kl. 14.54
  Hverken Vejle, Fredericia eller Esbjerg kunne hive en sejr hjem i søndagens 1. divisionskampe.
  Der blev ikke hevet mange point hjem til de syd- og sønderjyske hold i fodbold i dag. I Esbjerg tabte nedrykkerne mod oprykkerne fra Thisted 1-2.  Det er den anden kamp i streg, de taber.
  Med nederlaget i dag ender Esbjerg  på en skuffende syvendeplads med seks point.
  På førstepladsen ligger Vejle, men klubben må alligevel være skuffet efter søndagens 2-2-resultat ude mod Skive, hvilket var Vejles første pointtab.
  Det gik ikke bedre i Fredericia, hvor hjemmeholdet tabte 1-2 til gæsterne fra Roskilde.
  
  